47.		Dohoda o prehĺbení kvalifikácie (§ 155 ZP)
Zamestnávateľ: 	ABC, s.r.o., Ružová ul. č. 10, 010 01 Žilina,
		zastúpená Ing. Vladimírom Milučkým
a
zamestnanec:	Ján Hladký, Stodolova ul. č. 2, 010 01 Žilina
uzatvárajú túto
dohodu o prehĺbení kvalifikácie podľa § 155 ZP
1.	Zamestnávateľ, ABC, s.r.o., Ružová ul. č. 10, 010 01 Žilina umožní svojmu zamestnancovi Jánovi Hladkému prehĺbenie si kvalifikácie formou výcviku vo výpočtovom stredisku Harvardskej univerzity.
2.	Prehĺbenie kvalifikácie trvá 2 mesiace, pričom jeho začiatok je stanovený na 1. 9. 2022. Ide o získanie nových technologických poznatkov na Harvardskej univerzite v Bostone, USA. 
3.	Zamestnávateľ sa zaväzuje poskytnúť svojmu zamestnancovi pracovné úľavy a hmotné zabezpečenie, ktoré vyplýva z pracovnoprávnych predpisov. 
4.	Zamestnanec sa zaväzuje, že po skončení štúdia podľa bodu 2 tejto zmluvy, zotrvá u svojho zamestnávateľa počas dvoch rokov po úspešnom ukončení prehlbovania kvalifikácie. 
5.	V prípade, že zamestnanec tento záväzok nesplní, je povinný nahradiť náklady spojené so zvýšením kvalifikácie, a to: 
–	náhrady mzdy vo výške priemerného zárobku za dni účasti zamestnanca na prehlbovaní si kvalifikácie;
–	náhradu študijného príspevku;
–	náhradu cestovných výdavkov vrátane leteniek do USA. 
Celková suma za dva mesiace prehlbovania si kvalifikácie je 4 500 eur. 
6.	Do doby zotrvania v pracovnom pomere sa nezapočítava: 
a)	 čas mimoriadnej služby v období krízovej situácie a alternatívnej služby v čase vojny a vojnového stavu, 
b)	 čas materskej a rodičovskej dovolenky, 
c) 	čas neprítomnosti v práci z dôvodov výkonu nepodmienečného trestu odňatia slobody a väzby, ak došlo k právoplatnému odsúdeniu. 
7.	Ak zamestnanec nesplní svoj záväzok je povinný zamestnávateľovi uhradiť celkove vyčíslené náklady za štúdium.. 
8.	Povinnosť zamestnanca na náhradu nákladov nevznikne v týchto prípadoch: 
a) 	zamestnávateľ zastaví v priebehu štúdia poskytovanie pracovného voľna a náhrady mzdy, pretože sa zamestnanec stal dlhodobo nespôsobilý na výkon práce, pre ktorú si zvyšoval kvalifikáciu;
b)	 pracovný pomer sa skončí výpoveďou zamestnávateľa z dôvodov podľa § 63 ods. 1 písm. a) a b) ZP alebo dohodou z týchto dôvodov;
c) 	ak zamestnanec naplní podmienky uvedené podľa § 63 ods. 1 písm. c) ZP;
d) 	ak zamestnávateľ po dobu najmenej 6 mesiacov za posledných 12 mesiacov nevyužíval kvalifikáciu, ktorú si zamestnanec zvýšil. 
9.	Dohoda sa spisuje v dvoch vyhotoveniach, z ktorých jedno prevzal zamestnanec a jedno ostáva zamestnávateľovi. 
Žilina 25. 8. 2022
					zamestnanec	zamestnávateľ
Poznámka
Zamestnávateľ môže so zamestnancom uzatvoriť obdobnú dohodu ako pri zvyšovaní kvalifikácie, aj pri prehlbovaní kvalifikácie, ak predpokladané náklady dosahujú aspoň 1 700 eur. V týchto prípadoch nemožno zamestnancovi uložiť povinnosť prehlbovať si kvalifikáciu.